Charles Butcher

Charles Butcher (født 1982) er en australsk forsker. Han er professor i statsvitenskap ved Norges teknisk-naturvitenskapelige universitet (NTNU). Han er også seniorforsker i 15 % stilling ved Institutt for fredsforskning (PRIO). Hans spesialfelt er sammenlignende politikk. Han har mottatt mange stipender og priser for sin forskning. Han mottok Det europeiske forskningsrådets ERC Consolidator Grant i 2021.

Utdannelse og karriere 
I 2012 disputerte han for graden PhD ved Department of Government and International Relations, University of Sydney. Hans doktorgradsavhandling hadde tittelen Capital Punishment: How Economic Geography Shapes Low-capability Warfare.

Etter avlagt doktorgrad arbeidet han noen år ved University of Otago i New Zealand.

I perioden 2016–2021 var han midlertidig ansatt som førsteamanuensis og forskningsstipendiat ved Institutt for sosiologi og statsvitenskap ved NTNU. Han var tatt opp som stipendiat i programmet The Onsager Fellowship, innenfor forskningsfeltet «Naturressursers økonomi og kvantitativ fredsforskning». Etter fullført stipendperiode ble han ansatt som professor i statsvitenskap ved NTNU.

Publikasjoner 

 Butchers profil på Google Scholar, med h-indeks og siteringer

Stipender og utmerkelser (utvalg) 

2016: Lars Onsager Fellowship, NTNU.
2019–2023: Stjerneprogrammet, NTNU. Deltakerne er forskere som har utmerket seg internasjonalt innenfor sine fagfelt. 
2020: Young Researcher Talents, Norges forskningsråd. Prosjekt: Anatomy of Resistance Campaigns Project.
2022: Det europeiske forskningsrådet (ERC): Consolidator Grant, prosjekt: «LEGACIES : Understanding how historical states have shaped modern institutions and dissent».

Referanser

Eksterne lenker 

 

Professorer ved NTNU
Statsvitere
ERC-stipend